Akademijos Šv. Dvasios koplyčia

Akademijos koplyčia, taip pat VDU ŽŪA koplyčia ir kt., priklausomai nuo aukštosios mokyklos pavadinimų kaitos, tituluojama kaip šv. Dvasios koplyčiaRimantas Baltrušaitis. Šv. Dvasios koplyčia ir Dvasinio ugdymo centras vdu.lt – koplyčia, veikianti Akademijos miestelyje, Kauno rajone. Pasiekiama iš Universiteto gatvės (kelio ).VDU žemėlapis vdu.lt Įsikūrusi VDU Žemės ūkio akademijos pastato dviaukščio priestato pirmajame aukšte. Prie įėjimo pastatytas ąžuolinis koplytstulpis, fasadą puošia kryžius.
miniatiūra|220px|left|Interjero fragmentas. Priekyje – bareljefų grupės kompozicija

Žemės ūkio akademijos Šv. Dvasios koplyčios ir Dvasinio ugdymo centro pastangos nukreiptos rūpintis aukštosios mokyklos bendruomenės sielovada. Koplyčia įsikūrusi Aleksoto dekanato Tabariškių Kristaus Karaliaus parapijos teritorijoje, vyksta sekmadieninės šv. mišios.Tabariškių Kristaus Karaliaus parapija vilkaviskiovyskupija.lt

Koplyčiai žinomumą suteikė čia kapelionu dirbęs tragiško likimo dvasininkas Ričardas Mikutavičius (1935–1998). Akademijoje buvo paskutinė R. Mikutavičiaus kunigavimo vieta. Jam dirbant pagyvėjo visos bendruomenės dvasinis gyvenimas, pradėta koplyčios rekonstrukcija. Joje įrengtas kunigo bareljefas (skulpt. Algimantas Šlapikas). 2000 m., antrųjų žūties metinių proga, prie koplyčios jo atminimui pastatytas medinis koplytstulpis (aut. Remigijus Laurutis).Ričardas Mikutavičius rasytojai.ltRičardas Mikutavičius kelmeszemaitesvb.lt 

 Kūrimosi storija 

LŽŪU vadovaujant rektoriui Albinui Kustai, daug dėmesio buvo skiriama dvasinio ugdymo klausimams, bendravimui su dvasiškiais, kviečiant juos į Universiteto šventes ir renginius. Kapeliono pareigybė buvo įtraukta į Universiteto statutą, patvirtintą Seime.Vytauto Didžiojo universiteto Žemės ūkio akademija. Profesorius Albinas Kusta lma.lt, 30-35 psl. Atgimimo laikotarpiu Universiteto kapeliono pareigas ėjo kunigas, Sibiro tremtinys, disidentas Pranas Račiūnas. Vėliau į kapelionus paskirti kunigai Ričardas Repšys, po jo – Ričardas Mikutavičius, o jam žuvus – Jordanas Kazlauskas. 

Koplyčia buvo įkurta Universiteto bendrabutyje P. Račiūno rūpesčiu. Patalpos jai buvo nepritaikytos, todėl R. Mikutavičius ėmėsi darbo jas rekonstruoti. Visus rekonstrukcijos darbus užbaigti teko J. Kazlauskui. 2004 m. įvyko koplyčios šventinimas. LŽŪU Šventosios Dvasios koplyčios įkūrimo aktą pasirašė Vilkaviškio vyskupas Rimantas Norvila. Tą pačią dieną buvo atidarytos rekonstruotos Dvasinio ugdymo centro patalpos, kartu įamžinant kunigo poeto R. Mikutavičiaus atminimą.

 Šaltiniai 

Kategorija:Kauno rajono koplyčios
Kategorija:Akademija (Kaunas)
Kategorija:Vytauto Didžiojo universiteto Žemės ūkio akademija